stanford-oval/wikipedia huggingface dataset:
חסידות לובושוב
תולדות > שושלת יאנוב לובושוב

חלק אחר מחסידי רבי שמריהו קיבלו את מרותו של בנו רבי אברהם אבא מיאנוב לובושוב. רבי אברהם אבא שימש גם ברבנות העיר לובושוב ובנוסף כיהן גם כרב העיר יאנוב. נפטר בערך בשנת תרכ"א (1861) בפינסק. לקברו נהגו לעלות חסידים רבים.
אחרי פטירתו הוכתר בנו רבי חיים יצחק מיאנוב-לובושוב, כממשיך השושלת. נפטר בערך בשנת תרל"ט (1879). אחר פטירתו מונו שני בניו לאדמו"רים. רבי יעקב ליב ביאנוב ורבי אברהם אבא בלובושוב. חתנו היה רבי אליקים געץ מאורזיטשוב.
רבי יעקב לייב מיאנוב היה חתנו של רבי גדליהו אהרן מסוקולבקה. היה מקובל גם על המתנגדים. נפטר בערך בשנת תרפ"ב (1922). אחריו מילא את מקומו רבי יצחק אהרן, חתנו של רבי מנחם נחום אפשטיין מקוברין. כיהן כאדמו"ר בלובושוב ואחר כך בקוברין ובפינסק. נרצח בשואה בשנת תש"א (1941).
רבי אברהם אבא מילא את מקום אביו ביאנוב. נפטר בערך בשנת תרפ"א (1921). אחריו לא השאיר יורש.
לקריאה נוספת

יצחק אלפסי, החסידות, 1977, עמ' 84.
ספר יזכור לקהילת פינסק עמ' 351, בספריית העיר ניו יורק
טלפוניקה

| --- | --- |


מטה החברה במדריד
 נתונים כלליים
 בורסה:  הבורסה לניירות ערך בניו יורק (TEF)  הבורסה לניירות ערך בבואנוס איירס (TEF)  הבורסה לניירות ערך בלימה (TEF)  הבורסה לניירות ערך בלונדון (TEF)  בורסת סאו פאולו (TEF)  הבורסה של מדריד (TEF)  הבורסה לניירות ערך בטוקיו (25 בדצמבר 2011–9481) 
 מייסדים:  ממשלת ספרד 
 תקופת הפעילות:  19 באפריל 1924 – הווה (100 שנה)
 חברות בנות:  מוביסטאר  Tuenti  Terra  Movistar  O2  Telefónica Germany GmbH & Co. OHG  giffgaff  E-Plus  O2 Ireland  O2 Czech Republic  Telefônica Brasil  O2  Telefónica Deutschland  Movistar del Perú  Movistar Chile  Movistar Ecuador  Movistar Colombia  Movistar México  Tuenti  Telefonica Research and Development  Virgin Media O2 
 מיקום המטה:  מדריד, ספרד
 ענפי תעשייה:  טלקומוניקציה
 מוצרים עיקריים:  טלפון 
 הכנסות:  43 מיליארד אירו (2020)
 רווח תפעולי:  6,522,000,000 אירו (נכון ל־2018) 
 רווח:  3,950,000,000 אירו (נכון ל־2018) 
 הון עצמי:  26,980,000,000 דולר אמריקאי (נכון ל־31 בדצמבר 2018) 
 יו"ר:  José María Álvarez-Pallete 
 עובדים:  113,182 (2020)
  
 www.telefonica.com
 
טלפוניקה (בספרדית: Telefónica) היא חברת תקשורת רב לאומית ספרדית שבסיסה במדריד, ספרד. היא אחת ממפעילות הטלפון והסלולר הגדולות בעולם. היא מספקת שירותי טלפוניה קווית וסלולרית, אינטרנט וטלוויזיה באירופה ובאמריקה.
לחברה מותגי תקשורת נוספים כגון O2 ו-Vivo.
היסטוריה

החברה הוקמה במדריד בשנת 1924 בשם Compañía Telefónica Nacional de España (CTNE) עם ITT כאחד מבעלי המניות הגדולים שלה.
בשנת 1945 רכשה המדינה חלק של 79.6% מהחברה. חלק זה דולל על ידי הגדלת הון ב-1967.
טלפוניקה הייתה מפעילת הטלפון היחידה בספרד עד לרפורמה של שוק התקשורת ב-1997. בשנת 2000 היא שלטה במעל 75% מהשוק בספרד. כיום, טלפוניקה פועלת ביותר מ-20 מדינות ברחבי אירופה ואמריקה.
אזורי פעילות > אירופה

טלפוניקה היא התאגיד השני בגודלו בספרד. היא פועלת תחת המותגים "movistar" ו-"O2", כשהראשון הוא ספק האינטרנט והטלפון הגדול ביותר בספרד.
נכון לשנת 2016, רשת ה-FTTH של טלפוניקה בספרד היא רשת הסיבים הביתית הגדולה ביותר באירופה, ותוכנית ההשבתה של רשת הנחושת הישנה כבר בעיצומה.
החברה פעילה במדינות נוספות באירופה ובין השאר גרמניה, בריטניה וצרפת.
אזורי פעילות > אמריקה

טלפוניקה מפעילה את מותג הסלולר Movistar ברחבי אמריקה הלטינית ואת Vivo בברזיל. במקסיקו היא המפעילה השנייה בגודלה והיא הגדולה ביותר בצ'ילה, ונצואלה, ברזיל ופרו. טלפוניקה מתכננת למכור את רוב העסקים שלה באמריקה הלטינית על מנת להתמקד בשוקי הליבה בריטניה, ספרד, גרמניה וברזיל ועל ידי כך להוסיף 2 מיליארד יורו בהכנסות.
לחברה פעילות במדינות נוספות כולל ארצות הברית, ארגנטינה, קולומביה, קוסטה ריקה, אקוודור, פנמה ועוד.
אזורי פעילות > אסיה > סין

החל משנת 2011 טלפוניקה מחזיקה ב-9.7% ממניות צ'יינה יוניקום, וצ'יינה יוניקום מחזיקה ב-1.4% מהחברה הספרדית.
אזורי פעילות > פעילויות שנסגרו

החברה מכרה את פעילותה (מותג O2) במדינות סלובקיה, אירלנד וצ'כיה.
בשנת 2009 נפתח מרכז פיתוח בישראל בעקבות רכישת חברת Jajah על ידי מותג O2 של חברת טלפוניקה. בשנת 2017 פוטרו מרבית העובדים ממרכז הפיתוח כחלק ממיזוג מרכז הפיתוח הישראלי עם זה הספרדי.
הערות שוליים

↑  "History". Telefónica. נבדק ב-18 ביולי 2017. {{cite web}}:  (עזרה)
↑  "Historia | Acerca de Telefónica". telefonica.com. נבדק ב-2019-12-05.
↑  "Press conference on Telefónica decision – introductory remarks" (הודעה לעיתונות). European Commissioner for Competition Policy. 4 ביולי 2007. נבדק ב-18 בפברואר 2008. {{cite press release}}:  (עזרה)
↑  Global 500 2011: Countries - Spain - FORTUNE on CNNMoney.com, money.cnn.com
↑  Hail, César!
↑  Telefónica will shut down one copper switchboard a day until 2020 7 June 2018 Telefónica
↑  "America Movil and Telefonica scrap El Salvador sale". Developing Telecoms. 2020-09-04. נבדק ב-2021-12-29.
↑  "Telefónica and China Unicom strengthen ties". BBC News. 23 בינואר 2011. נבדק ב-23 בינואר 2011. {{cite news}}:  (עזרה)
↑  מאיר אורבך, טלפוניקה מפטרת את עובדיה בישראל, באתר כלכליסט, 11 ביוני 2017
| --- | --- |
בקרת זהויות :  GND: 10010358-3  ISNI: 0000 0004 0630 219X  VIAF: 156850698   WorldCat (עם VIAF): 156850698 
התפתחות הלוגו של טלפוניקה מאז 1924 עד 2021
מפה המדגישה את הפעילות הגלובלית של טלפוניקה.  מדינות בהן טלפוניקה פעילה  מדינות בהן פועלים שותפים של טלפוניקה
יו באטלר

יו אלפרד באטלר (באנגלית: Hugh Alfred Butler‏; 28 בפברואר 1878 – 1 ביולי 1954) היה פוליטיקאי אמריקאי חבר המפלגה הרפובליקנית, שכיהן כחבר הסנאט של ארצות הברית מטעם מדינת נברסקה בין השנים 1941–1954.
ביוגרפיה

יו באטלר נולד בחווה ליד בעיר מיזורי ואלי שבמערב מדינת איווה, בשלהי פברואר 1878. ב-1900 הוא סיים את לימודיו במכללת דוויין שבעיר קריטי בנברסקה, שם הקים ב-1897 את אחוות "אלפא אומגה". באטלר עבד כמהנדס בניין ב"רכבת שיקגו, ברלינגטון וקווינסי" בשנים 1900–1908. הוא נכנס לפוליטיקה של ארצות הברית כחבר מועצת העירייה בקרטיס שבנברסקה, והיה חבר המועצה מ--1908 עד 1913. מאוחר יותר היה חבר מועצת החינוך של העיר אומהה. במקביל, בין השנים 1908 עד 1940, עבד באטלר בטחינת קמח ובעסקי התבואה.
ב-1936 היה באטלר לחבר הוועדה הרפובליקנית הלאומית. ב-1940 עזב את הוועדה עם היבחרו לסנאט של ארצות הברית. הוא נבחר לסנאט פעמיים נוספות לתקופות כהונה בת שש שנים כל אחת, בבחירות אמצע הכהונה ב-1946 ובבחירות 1952. באטלר כיהן כיו"ר הוועדה לאדמות ציבוריות של הסנאט במהלך הקונגרס ה-80 של ארצות הברית (1949-1947) וכיושב ראש "ועדת הפנים ולענייני איים" בקונגרס ה-83. אף על פי שהיה מתנגד איתן להקמת מדינה בשטחי אלסקה במהלך רוב הקריירה שלו בסנאט, נמלך באטלר בדעתו במהלך החודשים האחרונים לחייו.
באטלר, ביחד עם עמיתו לייצוג נברסקה בסנאט קנת' ורי, נודע בעיקר בזכות התנגדותו העזה למעורבות אמריקאית בקהילה הבינלאומית, כולל כניסה למלחמת העולם השנייה, למלחמה הקרה ולמלחמת קוריאה. הוא שיקוף את עמדת ההתבדלות בה נקטו תושבי נברסקה האמריקאים-גרמנים, שהיו מיעוט גדול במדינה זו. הוא התנגד נמרצות לכל מתן הלוואות או סיוע חוץ לאירופה, כולל לתוכנית מרשל. באטלר לא האמין כי ברית המועצות מאיימת על האינטרסים המדינתיים של נברסקה, והתנגד באופן נחרץ לדוקטרינת טרומן ולהקמת ארגון האמנה הצפון אטלנטית. כמעט בכל תחום אפשרי של מדיניות ואידאולוגיה יצא באטלר חוצץ נגד נשיא ארצות הברית הארי טרומן.
באטלר נפטר בלילה של 1 ביולי 1954, בעודו מכהן בתפקיד, כתוצאה מאירוע מוחי שתקף אותו מוקדם יותר באותו היום. רוברט ב. קרוסבי, אז מושל מדינת נברסקה, מינה את סמואל ויליאמס ריינולדס למלא את מקומו של באטלר בסנאט.
הערות שוליים

↑  Hugh Alfred Butler, 1878-1954, באתר היסטוריית נברסקה (באנגלית)
| --- | --- |
בקרת זהויות :  ISNI: 0000 0001 1571 5787  LCCN: n91092162  SNAC: w68p97pg  US Congress: B001177  VIAF: 58261320   WorldCat (עם VIAF): 58261320
טרנסקאי

טרנסקאי (באנגלית ובאפריקאנס: Transkei) או בשמה הרשמי רפבוליקת טרנסקאי (בשפת הקוסה: iRiphabliki yeTranskei) הייתה בנטוסטן בדרומה של דרום אפריקה בתקופת האפרטהייד. ממשל עצמי נוסד בטרנסקאי בשנת 1963, ובשנת 1976 העניקה לה דרום אפריקה עצמאות. היא השתרעה לחופי האוקיינוס ההודי על שטחה של פרובינציית כף התקווה הטובה. בשונה מרוב הבנטוסטנים, נהנתה טרנסקאי מרצף טריטוריאלי יחסי. ממזרח היא גבלה בבנטוסטן קוואזולו ובפרובינציה נטאל, מצפון בממלכת לסוטו ופרובינציית מדינת אורנג' החופשית, וממערב בשאר שטחי פרובינציית כף התקווה הטובה. במרחק מה ממנה ממערב, שכן הבנטוסטן סיסקאי. האוכלוסייה השלטת בטרנסקאי היו בני הקוסה. עיר הבירה הייתה אומטטה. טרנסקאי הגיעה לקיצה בשנת 1994, אז עם נפילת האפרטהייד היא אוחדה מחדש עם דרום אפריקה. כיום שטחה מהווה חלק מפרובינציית הכף המזרחי.
גאוגרפיה ודמוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מבנה פוליטי

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מבנה פוליטי > ראשי טרנסקאי

| מנהיג |  | שם | כהונה | סוג |
| --- | --- | --- | --- | --- |
| פורסטר | 1 | קיסר דאליוונגה מאטאנזימה Kaiser Daliwonga Matanzima | 1963–1976 | ראש השרים |
| פורסטר | 2 | בותה מאנזולוואנדלה יונגיליזווה Botha Manzolwandle Jongilizwe | 1976–1978 | נשיא |
| בותה | 3 | זווליבאנזי מאנלי מאבאנדלה Zwelibanzi Maneli Mabandla | 1978–1979 | נשיא |
| בותה | (1) | קיסר דאליוונגה מאטאנזימה (כהונה שנייה) Kaiser Daliwonga Matanzima | 1979–1986 | נשיא |
| דה קלרק | 4 | טוטור נייאנגיליזווה וולינדללה Tutor Nyangilizwe Vulindlela | 1986–1994 | נשיא |
השתייכות מפלגתית:      עצמאי;      מפלגת העצמאות הלאומית (NIPT)
מבנה פוליטי > מערכות בחירות

| מערכות הבחירות לפרלמנט בטרנסקאי> מפלגה.בחירות 1963 (1) | מערכות הבחירות לפרלמנט בטרנסקאי> מושבים.בחירות 1963 (1) | מערכות הבחירות לפרלמנט בטרנסקאי> .בחירות 1963 (1) |
| --- | --- | --- |
| מפלגת העצמאות הלאומית (NIPT) | 71 |  |
| המפלגה הדמוקרטית (DP) | 35 |  |
| אחרים | 3 |  |
| סה"כ | 109 |  |
בחירות 1968 (2)
| מפלגת העצמאות הלאומית (NIPT) | 84 |  |
| המפלגה הדמוקרטית (DP) | 22 |  |
| אחרים | 3 |  |
| סה"כ | 109 |  |
בחירות 1973 (3)
| מפלגת העצמאות הלאומית (NIPT) | 25 |  |
| המפלגה הדמוקרטית (DP) | 10 |  |
| אחרים | 10 |  |
| סה"כ | 45 |  |
בחירות 1976 (4)
| מפלגת העצמאות הלאומית (NIPT) | 69 |  |
| המפלגה הדמוקרטית החדשה (NDP) | 2 |  |
| המפלגה הדמוקרטית (DP) | 1 |  |
| אחרים | 3 |  |
| סה"כ | 75 |  |
בחירות 1981 (5)
| מפלגת העצמאות הלאומית (NIPT) | 74 |  |
| המפלגה הפרוגרסיבית הדמוקרטית (DPP) | 1 |  |
| סה"כ | 75 |  |
בחירות 1986 (6)
| מפלגת העצמאות הלאומית (NIPT) | 57 |  |
| המפלגה הפרוגרסיבית הדמוקרטית (DPP) | 2 |  |
| אחרים | 16 |  |
| סה"כ | 75 |  |
ראו גם

כף התקווה הטובה (פרובינציה)
סיסקאי
הערות שוליים

1 2  Sally Frankental; Owen Sichone (2005-01-01). South Africa's Diverse Peoples: A Reference Sourcebook. ABC-CLIO. p. 187. ISBN 978-1-57607-674-3. Retrieved 2013-09-18.
↑  "Transkei" ,Elections in South Africa's Apartheid-Era Homelands "Bantustans", AFRICAN ELECTIONS DATABASE
| בנטוסטנים בדרום אפריקה בתקופת האפרטהייד |
| --- | --- | --- |
| בנטוסטנים שהוכרזו עצמאיים | בופוטאצוואנה בופוטאצוואנה • ונדה ונדה • טרנסקאי טרנסקאי • סיסקאי סיסקאי |  |
| בנטוסטנים רגילים | גאזאנקולו גאזאנקולו • לבווה לבווה • קוואקווא קוואקווא •  קאנגוואנה • קוואנדבלה קוואנדבלה • קוואזולו קוואזולו |  |
| --- | --- |
בקרת זהויות :  NLI: 987007559519405171  GND: 4060657-0  LCCN: n79045536  VIAF: 162895144   WorldCat (עם VIAF): 162895144 
מפה טופוגרפית של טרנסקאי
טולה בן ארי

| --- | --- |

 לידה:  1983 (בת 41 בערך) תל אביב-יפו, ישראל 
 שם לידה:  טל בן ארי
 מוקד פעילות:  ישראל 
 תקופת הפעילות:  מ-2005
 עיסוק:  זמרת
 סוגה:  פולק, מוזיקת עולם, ג'אז
 שפה מועדפת:  עברית, ספרדית, אנגלית, פורטוגזית 
 כלי נגינה:  גיטרה
 www.tulabenarimusic.com
 
טל (טולה) בן ארי (נולדה ב־1983) היא זמרת יוצרת ומלחינה ישראלית. לאורך כעשור הייתה אחת הזמרות הקבועות בפרויקט המוזיקלי הבינלאומי, "Playing for Change". נוסף לעברית היא שרה גם באנגלית, ספרדית ופורטוגזית.
חיים אישיים

בשנת 2018 נישאה בן ארי לגדי שטרן, פסנתרן ג'אז וחבר הרכב הג'אז שלוש (Shalosh)‏(אנ'), ולהם שני ילדים.
דיסקוגרפיה

Sheela (2012)
(Skyland, with Mel Seme (2016
תם עידן השקט (2023)
דיסקוגרפיה > אלבומים נוספים בהם השתתפה

(2010) Asíkides – Hesperia
(2013) Gema 4 - For a New Dream‏
הערות שוליים

↑  דף אמן של טולה בן ארי, באתר חברת התקליטים what about music
↑  דף האלבום Manuella, באתר bandcamp‏, 15 בינואר 2020
↑  פרויקט גורע וזורח, בדף הפייסבוק של הפרויקט
↑  יובל אראל‏, עוד תדעי ימים יפים, בבלוג של יובל אראל, מגזין מוזיקה ותרבות, 17 בינואר 2023
↑  פוסט עדכון על הוצאת האלבום תם עידן השקט, בדף הפייסבוק של טולה בן ארי, 16 ביוני 2023
↑  פוסט עדכון על יציאת הסינגל הרחובות ממריאים לאט, בדף הפייסבוק של טולה בן ארי, 1 ביוני 2023
↑  דף האלבום For a New Dream, באתר חברת התקליטים what about music
| --- | --- |
בקרת זהויות :  NLI: 987012277773805171  BNE: XX5025513  VIAF: 246167802836617770999   WorldCat (עם VIAF): 246167802836617770999
יאן קרבאץ

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  18 בספטמבר 1927 רייסוויק, הולנד 
 פטירה:  11 באפריל 2017 (בגיל 89) ברנדרכט, הולנד 
 תפקידים:  רופא 
 מספר צאצאים:  11 
 
יאן קרבאץ (בהולנדית: Jan Karbaat;‏ 18 בספטמבר 1927 – 11 באפריל 2017) היה רופא הולנדי, מומחה לפוריות ובעל מרכז להזרעות מלאכותיות, שעמד במרכז שערורייה ציבורית לאחר שהשתמש בזרע שלו כתרומה לנשים שהגיעו למרפאתו מבלי ידיעתן. קרבאץ הוא אביהם הביולוגי של לפחות 82 ילדים – 71 מהם מתרומות זרע.
ביוגרפיה

קרבאץ נולד למשפחת חקלאים בעיירה רייסווייק, כבכור מבין שישה אחים. לאחר שהתחתן, עבר עם אשתו הראשונה ובנו לסורינאם, שם עבד במרכז רפואי צבאי במשך כחמש שנים. באותה התקופה, החל להתעניין בטיפולי פוריות ועם שובו להולנד, לאחר שקיבל תואר דוקטור, החל לעבוד כמנהל רפואי בבית חולים בדרום רוטרדם. במסגרת בית החולים,
הקים מרפאת פוריות בבעלותו בה ביצע הזרעות מלאכותיות (טיפולי IVF לא היו קיימים בזמנו, מה שהפך הזרעות מלאכותיות לדרך היחידה בה נשים יכלו להיכנס להריון מלבד הדרך הטבעית).
טרויזן

| --- | --- |

 מדינה:  יוון יוון
 שטח:  190.70 קמ"ר
 גובה:  23 מטרים
 אוכלוסייה:  ‏
  ‑ ברשות המקומית:  446 (2021)
 קואורדינטות:  37°28′00″N 23°25′00″E﻿ / ﻿37.4666666666667°N 23.4166666666667°E﻿ / 37.4666666666667; 23.4166666666667
 http://www.dimos-trizinas.gr
  מפת מיקום  מפה מפורטת   (למפת יוון מוגדלת) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןטרויזן(למפת יוון רגילה) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןטרויזן  he tabBackground:;tabBorder:#aaa;defaultTab:0;
 
טְרוֹיזֵן (ביוונית: Τροιζήν) הוא שמה הקדום של עיירה קטנה בצפון-מזרח הפלופונסוס שביוון, על מורדות הר אדרס, דרומית-מערבית לאתונה, הנקראת כיום טְרִיזִינָה (Τροιζήνα) ובטורקית דמאלה (Damala). טריזינה היה גם שמה של הרשות המקומית לשעבר (עד 2010) של אותו אזור, שמרכזה בגלאטאס (Γαλατάς) ושטחה 190 קמ"ר, אשר הפכה לרשות המקומית טריזיניה-מתאנה במסגרת היחידה האזורית האיים (אנ') החדשה שבמחוז אטיקה.
העיר טרויזן במיתולוגיה היוונית

טרויזן היה בנם של פֶּלוֹפְּס והִיפּוֹדַמֵיָה ואח לפִּיתֶאוּס. שני האחים שלטו על ערים נפרדות, זה על הִיפֶּרֵיָה והאחר על אַנְתֵיָה. לאחר מות טרויזן איחד פיתאוס את שתי הערים לממלכה אחת וקרא לה על שם אחיו המת.
טרויזן נזכרת במיתולוגיה היוונית בעיקר בהקשר עם תֵסֶאוּס. כאן נולד הגיבור-המייסד של אתונה לאַייתְרָה בת פּיתֶאוּס מלך טרויזן מזרעם של האל פּוסֵיידוֹן ושל אַייגֵאוּס מלך אתונה.
בטרויזן גם גדל הִיפּוֹלִיטוֹס, בנו של תסאוס מאשתו האַמַזוֹנָה, ובה אף מצא את מותו כאשר נמלט מזעם אביו לאחר שפַיידְרָה, אמו החורגת, העלילה עליו כי אנס אותה.
על פי אחת מגרסאות המיתוס, בטרויזן ניטהר אורסטס לאחר שהרג את אמו קליטמנייסטרה וכך נפטר מרדיפת האריניות.
טרויזן הוא מקום עלילת הטרגדיה היפוליטוס של אוריפידס, המגוללת את סיפור בנו של תסאוס, שנפל קורבן לתשוקתה של פיידרה, אמו החורגת. העלם הצעיר נמלט מן העיר, ובשעת מנוסתו תקף והפך את מרכבתו שור שעלה מן הים והוא נהרג. מחזות אחרים על אותו נושא נכתבו על ידי סנקה וז'אן רסין, וגם בהם מקום העלילה הוא טרויזן.
בעיר הקדומה נבע מעיין, שנוצר על פי המסופר במקום בו ירד מן השמיים פגאסוס, הסוס המכונף.
טרויזן בתולדותיה של יוון העתיקה

בעיר התקיים פולחן, שנוצר בעקבות האגדה אודות היפוליטוס. על פי המסורת המקומית, הקדישו נערות העיר להיפוליטוס תלתל משערן קודם נישואיהן.
בעת פלישת קסרקסס מלך פרס ליוון (480 לפנה"ס), לפני קרב סלמיס, הועברו נשות האתונאים וילדיהם למקום מבטחים בטרויזן על פי הצעתו של המדינאי האתונאי תמיסטוקלס. ב-1959 נתגלה בבית קפה מקומי בטרויזן לוח שיש, ועליו כתובת המנציחה את החלטת תמיסטוקלס לפנות את אתונה מתושביה. כתובת זו מתוארכת על ידי חוקרים מודרניים לתקופה המאוחרת במאתיים שנים לקרב סלמיס, והיא קרוב לוודאי העתק של נוסח ההחלטה המקורית.
לקריאה נוספת

אהרן שבתאי, המיתולוגיה היוונית. תל אביב, ספרי תל אביב, תש"ס-2000.
הערות שוליים

↑  Pausanias, 2.30.9 .
↑  Apollodorus, 3.15.7 .
↑  Pausanias, 2.31.4; 2.31.7-9 .
| --- | --- |
בקרת זהויות :  GND: 4119719-7  VIAF: 2415155648122618330004   WorldCat (עם VIAF): 2415155648122618330004
יוהאן טאולר

| --- | --- |

 לידה:  1300? שטרסבורג, האימפריה הרומית הקדושה 
 פטירה:  16 ביוני 1361 (בגיל 61 בערך) שטרסבורג, האימפריה הרומית הקדושה 
 מדינה:  Free Imperial City of Strasbourg 
 השקפה דתית:  הכנסייה הקתולית 
 
יוהאן טאולר OP (לעיתים: יוהנס; בגרמנית: Johannes Tauler OP; ~1300 – ‏16 ביוני 1361) היה תאולוג ומיסטיקן גרמני. הנחשב בקרב חלק מן החוקרים לאחד ממבשרי הרפורמציה.
תלמידו של מייסטר אקהרט, וחבר בחוג המיסטיקה הנוצרי-גרמני ידידי האל (Gottesfreunde).
פעל במסגרת המסדר הדומיניקני בשטרסבורג מולדתו, בבזל ושוב בשטרסבורג.
ידונית

אישה עם ידונית, ציור משנת 1882
ידונית (מחמם ידיים) היא פריט ביגוד של נשים בארצות בעלות מזג אוויר קר.
בדרך כלל עשויה הידונית בצורת גליל בעל שני פתחים שלתוכו מכניסים את כפות הידיים לשם הגנתן מפני הקור. את הידונית מייצרים מחומרים מבודדי חום, לרוב מפרווה. בדרך כלל הפתחים של הידוניות הם מהצדדים, אך יש גם ידוניות עם פתח מרכזי אחד או שני פתחים צמודים, במרכז.
הפריט נוצר כאביזר אופנה נשית במאה ה-16, והיה נפוץ בשימושם של נשים וגברים במאות ה-17 וה-18. החל מהמאה ה-19 יצא פריט זה מהאופנה, במידה רבה, אך המשיכו להשתמש בו גם במאה ה-20.
טופי-גוארני

טופי-גוארני היא תת-משפחה במשפחת הלשונות טופי. שפה זו כוללת 53 שפות ב-11 קבוצות ובהן השפות גוארני וטופי עתיקה.
טעות נפוצה מדברת על שפה בשם "טופי-גוואראני" כאשר למעשה, טופי, גוואראני, ועוד שפות משתייכות לתת-המשפחה הזו, באותו מובן שעברית, ערבית ואמהרית משתייכות לענף השפות השמיות במשפחת השפות האפרו-אסיאתיות, רק שהדמיון בין טופי וגוואראני גדול בהרבה מהדמיון בין השפות שהוזכרו. בעצם, ההבדל המרכזי בין טופי לגוואראני הוא החלפה של /s/ הטופית ב-/h/ בגוואראני.
טס לבית דרברוויל

ערך זה עוסק בספר מאת תומאס הרדי. אם התכוונתם למשמעות אחרת, ראו .
| --- | --- |

 מידע כללי
 מאת:  תומאס הרדי
 שפת המקור:  אנגלית
 סוגה:  רומן
 הוצאה
 תאריך הוצאה:  1891
 מספר עמודים:  367
 הוצאה בעברית
 הוצאה:  הוצאת כנה
 תאריך:  1984
 תרגום:  נעמי כרמל
 סדרה
 ספר קודם:  Wessex Tales 
 הספר הבא:  ג'וד האלמוני 
 קישורים חיצוניים
 הספרייה הלאומית:  002207548
 
טס לבית דרברוויל (באנגלית: Tess of the d’Urbervilles), רומן מאת תומאס הרדי שפורסם לראשונה בשנת 1891. בדומה לכל ספרי הרדי, גם רומן זה יצא לאור בהמשכים. לאחר שמספר עורכי מגזינים סירבו לפרסמו בשל עיסוקו הגלוי בנושאי מין, הרומן פורסם לבסוף במגזין "הגראפיק" אחרי שהרדי צינזר חלקים ממנו ושינה אותו. טס לבית דרברוויל הוא הרומן הלפני האחרון של הרדי שאחריו פרסם את "ג'וד האלמוני" והמשיך לכתוב שירה בלבד.
כריכת הספר טס לבית דרברביל
עלילה

טס (תרזה) דרביפילד היא נערה כפרית, בת לאיכרים חסרי השכלה הגרים בכפר מרלוט. ג'ון דרביפילד, אביה של טס, פוגש במקרה את הכומר המקומי ולומד ממנו שהוא נצר למשפחת דרברוויל, משפחת אצולה ששורשיה בימי הביניים. האב, הרוצה להרוויח משייכותו לשושלת מיוחסת, משכנע את טס לבקר אצל משפחת דרברוויל הגרה בקרבת מקום ולדרוש הכרה בקרבה המשפחתית. למעשה, למשפחת דרברוויל זו אין קשר לשושלת המקורית, כיוון ששמם האמיתי הוא סטוקס והם רכשו שם משפחה מכובד של משפחה שנכחדה.
טס מתחילה לעבוד אצל מרת דרברוויל ובנה, אלק דרברוויל רודף הנשים, שמתאהב בה ומחזר אחריה בניגוד לרצונה. אלק מפתה את טס, וכשהיא נמצאת איתו לבד ביער, הוא אונס אותה. כשטס מגלה שהיא בהיריון היא חוזרת אל בית הוריה למורת רוחו של אלק. טס יולדת בן וקוראת לו "צער" (Sorrow). התינוק מת לאחר זמן קצר ובתקווה להשתחרר מהחרפה שהמיטה על עצמה, עוזבת טס את ביתה ומוצאת עבודה חדשה במחלבה הנמצאת במרחק ארבעים מייל ממרלוט.
במחלבה טס פוגשת את אנג'ל קלייר, בנו הצעיר של כומר מהעיר אמיניסטר. הם מתאהבים ואנג'ל מפציר בטס להינשא לו. טס יודעת שהוא רואה בה נערה כפרית תמימה וטהורה, אך היא מתקשה לספר לו על עברה, מכיוון שהיא חוששת שהוא יפסיק לאהוב אותה. אחרי הפצרות מרובות טס מסכימה להינשא לאנג'ל.
בליל הכלולות אנג'ל מספר לטס על פרשת אהבים שהייתה לו בצעירותו ומבקש את סליחתה. טס מתוודה אף היא על עברה ומאמינה שסיפורה דומה לשלו ואף הוא יסלח לה. אולם אנג'ל מתחלחל לשמע סיפורה ויחסו אליה משתנה לחלוטין. כשהיא מוחה ואומרת "אבל חשבתי שאתה אוהב אותי, אותי עצמי". הוא מצהיר בתשובה "האשה שאהבתי זו לא את, אלא אשה אחרת בדמותך". בשלב זה הוא מתחיל לחשוב שהיא אישה קלת דעת וערמומית שרימתה אותו. וכך איננו יכול להשלים עם אהבתו אליה. לאחר ימים אחדים בני הזוג נפרדים, ואנג'ל אומר לטס שהוא יחזור אליה אם יוכל לסבול את קרבתה.
טס חוזרת אל משפחתה אך אינה יכולה לשאת את החיים שם ומוצאת עבודה כשכירת יום בחוות אחרות. במהלך חודשים אלה היא פוגשת שוב את אלק דרברוויל, הוא טוען שחזר בתשובה ומציע לטס נישואים. טס דוחה אותו בתיעוב, וממשיכה לעבוד בחורף הקר, בעבודה קשה בשדות. היא מצפה שאנג'ל יגלה רחמים וישוב אליה.
באביב מת אביה של טס, ג'ון דרביפילד, והמשפחה מאבדת את ביתה. הם נאלצים לנדוד עם רכושם כדי למצוא מקום מגורים ועבודה. אלק דרברוויל נחלץ לעזרתם, וטס הנואשת מסכימה להיות המאהבת שלו כדי שתוכל לתמוך באמה ובאחיה הצעירים.
לאחר פרידתו מטס, נסע אנג'ל קלייר לברזיל כדי למצוא חווה ולהשתקע שם, אך הוא חלה במחלה אנושה וכמעט מת. אחרי הרהורים רבים הוא חוזר לאנגליה כדי למצוא את טס ולחדש את אהבתם. הוא מגלה שהיא חיה עם אלק דרברוויל בבית, בעיר חוף. טס לבושה יפה אך היא אומללה. טס אומרת לאנג'ל שהוא חזר מאוחר מדי ושולחת אותו לדרכו. ביאושה היא הורגת את אלק בתקווה שמעשה זה ישחרר אותה והיא תוכל לשוב ולחיות עם בעלה. טס הולכת בעקבות אנג'ל והם נמלטים יחד מפני אנשי החוק. בני הזוג מסתתרים ימים אחדים בבית ריק, וכשהם מתגלים הם ממשיכים לברוח ומגיעים לסטונהנג'. טס מבקשת מאנג'ל שידאג לאחותה הצעירה ליזה-לו, שהיא, כדבריה, "בת דמותה הרוחנית". בבוקר מגיעים שוטרים ועוצרים את טס.
בפרק האחרון צופים אנג'ל וליזה-לו מחוץ לחומות בית הסוהר ורואים דגל שחור מונף המסמל את הוצאתה להורג של טס.
הדמויות > טס דרביפילד

טס היא הדמות הראשית ברומן והעלילה מתפתחת סביבה. היא נערה כפרית תמימה ויפה הנקלעת למצבים מסוכנים שמזמן לה הגורל. היא אינה משכילה אבל היא פקחית ויש בה סקרנות ללמוד ולדעת, היא דנה בנושאי דת ומוסר עם אנג'ל ואחר כך עם אלק.
חולשתה של טס היא תמימותה וחוסר ידיעותיה בהלכות העולם, ולכן היא נופלת קורבן ואינה מסוגלת להגן על עצמה. היא גוערת באימה על כך שלא הזהירה אותה מפני הסכנה שבגברים. היא חשה אחריות למשפחתה וכאשר הסוס, שבו תלויה פרנסת המשפחה נהרג, טס חשה אשמה ומרגישה שהיא מחויבת לעשות כרצון הוריה וללכת להציג את עצמה בפני מרת דרברוויל.
טס יפה ומושכת את כל רואיה, כשהיא נפרדת מאנג'ל היא מנסה לשנות את הופעתה כדי להסתיר את יופיה הטבעי. יש בה אצילות והידור, אך היא אינה שופעת חיים כפי שאפשר לצפות מנערה כפרית.
טס אינה אנוכית, היא אומרת לחברותיה לעבודה שהן ראויות יותר ממנה לאהבתו של אנג'ל והן אינן נוטרות לה טינה על אהבתו. טס לוהטת באהבתה לאנג'ל ומנגד בשנאתה לאלק. היא נכנעת לאלק רק כאשר הוא משכנע אותה שאנג'ל לא יחזור מברזיל, ומשפחתה תיוותר בחוסר כול. אבל כשהיא נוכחת שאלק שוב רימה אותה, היא הורגת אותו בחמת זעם.
הגורל ממלא תפקיד חשוב בחייה. "כך נגזר להיות", אומרים אנשי המקום שהיא גרה בו. היא משלימה עם גורלה ומקבלת על עצמה את תוצאות מעשיה, ההעמדה לדין בעקבות הרצח ועונש התלייה שאחריו.
דמותה היא כמעט מיתולוגית, אנג'ל מכנה אותה "בת הטבע" ומדמה אותה לאלות דמטר וארטמיס מהמיתולוגיה היוונית.
הדמויות > אנג'ל קלייר

אנג'ל הוא בנו של כומר הנושא לאישה את טס. הוא מדמה את עצמו כחופשי בדעותיו אבל למעשה דעותיו הן שמרניות. הוריו רוצים שהוא ימשיך את המסורת המשפחתית ויהיה כומר כאביו וכאחיו, אבל אנג'ל במקום ללמוד בקיימברידג' מעדיף לעסוק בעבודת אדמה וללמוד להיות חוואי. הוא עובד במחלבת טלבותיי כדי לרכוש ניסיון בעבודה חקלאית ולבנות חווה משל עצמו.
הוריו גם מיעדים לו אישה, את מרסי צ'אנט, בת עירו. אנג'ל אינו רוצה גבירה מעודנת לאישה, אלא בת זוג שתעזור לו בעבודתו בחווה. הוא מתאהב בטס, שאותה הוא מדמה לנערת כפר תמימה וטהורה.
אנג'ל מורד במוסכמות, חילוני בדעותיו ומעדיף לעשות ל"תהילת האדם" במקום "תהילת האלהים". גם אהבתו לטס, שהיא ממעמד נמוך משלו, ובחירתו בה כבת-זוגו היא התרסה נגד המסורת של הוריו.
במחלבה היה ידוע שאנג'ל מתעב משפחות אצולה ותיקות, וכאשר טס שומעת על כך היא חוששת לספר לו שמוצאה ממשפחה כזו. אבל אנג'ל דווקא מתגאה בכך שהאשה שבחר היא ממוצא מכובד.
לאנג'ל היה בעבר רומן עם אשה בלונדון, הוא מספר על כך לטס ביום כלולותיהם ומבקש את סליחתה. אבל כשטס מספרת לו על קשריה עם אלק, הוא אינו מוכן לסלוח לה כפי שהיא סלחה לו. הוא מרגיש שזו טס אחרת, והיה מעדיף שהיא תהיה מתה. באותו לילה אנג'ל הולך מתוך שינה, ונושא בידיו את טס ושם אותה בתוך קבר.
בלי להתכוון לכך הוא פוגע בנערות העובדות במחלבה ואשר מאוהבות בו. אחרי שהוא עוזב את טס ומתכונן לנסוע לברזיל, הוא מציע לאיזי יואט לבוא אתו. היא מסכימה, אבל הוא מתחרט והיא נותרת פגועה. לטס הוא משאיר כסף והנחיות לפנות להוריו במקרה הצורך, אבל הוא אינו לוקח בחשבון שהיא גאה מידי מכדי לבקש עזרה.